06.04.2021
Аԥсны Аҳәынҭқарра Ахада Аслан Бжьаниа имшира идиныҳәалеит Урыстәылатәи Афедерациа Аиҳабыра Ахантәаҩы Михаил Мишустин.
Адныҳәаларатә аацҳамҭаҟны иҳәоуп:
"Ҳаҭыр зқәу Аслан Гьаргь-иԥа!
Урыстәылатәи Афедерациа Аиҳабыра рыхьӡала, хаҭала сара сыхьӡала ишәыдысныҳәалоит Шәымшира.
Иазгәасҭарц сҭахуп, Урыстәылатәи Афедерациеи Аԥсны Аҳәынҭқарреи реиҩызареи рыстратегиатә усеицзуреи, реидгылареи рырӷәӷәараҟны Шәара хаҭала шәлагала акыр ишыӷәӷәоу. Ахәаахәҭра-економикатә, аҭҵаарадырра-техникатә, акультура-гәыҳалалратә хырхарҭақәа рыҿиара иазку аиқәшаҳаҭра ала аусура мҩаԥысуеит.
Агәра згоит иазԥхьагәаҭаны иҳамоу ҳусеицзура аԥхьаҟагьы аизырҳареи, арегионалбжьаратә еимадарақәеи аустә еиҿцаарақәеи рырҭбаареи Урыстәылатәи Афедерациеи Аԥсны Аҳәынҭқарреи ринтересқәа ишрықәшәо.
Ҳаҭыр зқәу Аслан Гьаргь-иԥа, ишәзеиӷьасшьоит агәабзиара, аихьӡарақәа Шәара шәнапы злаку аҭакԥхықәра зцу аҳәынҭқарратә маҵзураҟны".